nibzard/narodne-novine-full-text-markdown huggingface dataset:
## Rješenje kojim se društvu za upravljanje investicijskim fondovima Mediteraninvest d.o.o. iz Križevaca daje odobrenje za poslovanje

### NN 45/2006 (24.4.2006.), Rješenje kojim se društvu za upravljanje investicijskim fondovima Mediteraninvest d.o.o. iz Križevaca daje odobrenje za poslovanje

# HRVATSKA AGENCIJA ZA NADZOR FINANCIJSKIH USLUGA

**1119**

Na temelju odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« br. 140/05) i
članka 27., 28. i 29. Zakona o investicijskim fondovima (»Narodne novine« br.
150/05), članka 2. Pravilnika o sadržaju dokumenata koji se prilažu uz zahtjev
za izdavanje odobrenja za rad društva za upravljanje investicijskim fondovima
(»Narodne novine« br. 29/06) i članaka 3. i 4. Pravilnika o uvjetima za
obavljanje poslova članova uprave društva za upravljanje investicijskim
fondovima (»Narodne novine« br. 29/06), Uprava Hrvatske agencije za nadzor
financijskih usluga, odlučujući o zahtjevu društva za upravljanje investicijskim
fondovima MEDITERANINVEST d.o.o., Križevci, Ul. kralja Tomislava 24, u predmetu
za izdavanje odobrenja za poslovanje i zahtjeva za odobrenje imenovanja članova
Uprave društva, na sjednici održanoj 13. travnja 2006. godine donijela je:

## RJEŠENJE

1. Društvu za upravljanje investicijskim fondovima MEDITERANINVEST d.o.o.,
Križevci, Ul. kralja Tomislava 24, koje je upisano u sudski registar Trgovačkog
suda u Bjelovaru, MBS 010056343 daje se odobrenje za poslovanje.
2. Daje se suglasnost društvu za upravljanje investicijskim fondovima
MEDITERANINVEST d.o.o., Križevci, Ul. kralja Tomislava 24, na imenovanje članova
Uprave društva Sanje Novosel iz Križevaca i Ljubice Anđelić iz Križevaca.
3. Izrjeka ovoga rješenja objavit će se u »Narodnim novinama«.

Klasa: UP/I-450-08/06-20/04
Urbroj: 326-102/06-03
Zagreb: 13. travnja 2006.

Predsjednik Uprave
**Ante Samodol**, v. r.

Rješenje, NN 45/2006-1119
## Rješenje kojim se društvu za upravljanje investicijskim fondovima Prospectus Invest d.o.o. iz Zagreba daje odobrenje za poslovanje

### NN 45/2006 (24.4.2006.), Rješenje kojim se društvu za upravljanje investicijskim fondovima Prospectus Invest d.o.o. iz Zagreba daje odobrenje za poslovanje

# HRVATSKA AGENCIJA ZA NADZOR FINANCIJSKIH USLUGA

**1120**

Na temelju odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« br. 140/05) i
članka 27., 28. i 29. Zakona o investicijskim fondovima (»Narodne novine« br.
150/05), članka 2. Pravilnika o sadržaju dokumenata koji se prilažu uz zahtjev
za izdavanje odobrenja za rad društva za upravljanje investicijskim fondovima
(»Narodne novine« br. 29/06) i članaka 3. i 4. Pravilnika o uvjetima za
obavljanje poslova članova uprave društva za upravljanje investicijskim
fondovima (»Narodne novine« br. 29/06), Uprava Hrvatske agencije za nadzor
financijskih usluga, odlučujući o zahtjevu društva za upravljanje investicijskim
fondovima PROSPECTUS INVEST d.o.o., Zagreb, Đorđićeva 6, u predmetu za izdavanje
odobrenja za poslovanje i zahtjeva za odobrenje imenovanja članova Uprave
društva, na sjednici održanoj 13. travnja 2006. godine donijela je:

## RJEŠENJE

1. Društvu za upravljanje investicijskim fondovima PROSPECTUS INVEST d.o.o.,
Zagreb, Đorđićeva 6, koje je upisano u sudski registar Trgovačkog suda u
Zagrebu, MBS 080530660 daje se odobrenje za poslovanje.
2. Daje se suglasnost društvu za upravljanje investicijskim fondovima PROSPECTUS
INVEST d.o.o., Zagreb, Đorđićeva 6, na imenovanje članova Uprave društva Anice
Gabrovac iz Samobora i Marka Petrasa iz Zagreba.
3. Izrjeka ovoga rješenja objavit će se u »Narodnim novinama«.

Klasa: UP/I-450-08/06-20/05
Urbroj: 326-102/06-03
Zagreb: 13. travnja 2006.

Predsjednik Uprave
**Ante Samodol**, v. r.

Rješenje, NN 45/2006-1120
## Rješenje kojim se društvu za upravljanje investicijskim fondovima HPB-Invest d.o.o. iz Zagreba odobrava osnivanje HPB Alpha fonda otvorenog investicijskog fonda s privatnom ponudom

### NN 45/2006 (24.4.2006.), Rješenje kojim se društvu za upravljanje investicijskim fondovima HPB-Invest d.o.o. iz Zagreba odobrava osnivanje HPB Alpha fonda otvorenog investicijskog fonda s privatnom ponudom

# HRVATSKA AGENCIJA ZA NADZOR FINANCIJSKIH USLUGA

**1121**

Na temelju odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« br. 140/05) i
članka 5., 126. i 142. Zakona o investicijskim fondovima (»Narodne novine« br.
150/05), Uprava Hrvatske agencije za nadzor financijskih usluga, na zahtjev
društva za upravljanje investicijskim fondovima HPB-Invest d.o.o. Zagreb,
Jurišićeva 4, u predmetu odobrenja za osnivanje i prijave upisa u registar
fondova HPB Alpha fond otvorenog investicijskog fonda s privatnom ponudom, na
sjednici održanoj 13. travnja 2006. godine donijela je:

## RJEŠENJE

1. Društvu za upravljanje investicijskim fondovima HPB-Invest d.o.o. Zagreb,
Jurišićeva 4, odobrava se osnivanje HPB Alpha fond otvorenog investicijskog
fonda s privatnom ponudom.
2. Društvu za upravljanje investicijskim fondovima HPB-Invest d.o.o. Zagreb,
Jurišićeva 4, odobrava se Prospekt i Statut HPB Alpha fond otvorenog
investicijskog fonda s privatnom ponudom.
3. Odobrava se izbor Hrvatske poštanske banke d.d. Zagreb, Jurišićeva 4 koja će
obavljati poslove depozitne banke za HPB Alpha fond otvoreni investicijski fond
s privatnom ponudom i to na temelju ugovora sklopljenog izmedu društva za
upravljanje investicijskim fondovima HPB-Invest d.o.o. Zagreb, Jurišićeva 4 i
Hrvatska poštanska banka d.d. Zagreb, Jurišićeva 4.
4. HPB Alpha fond otvoreni investicijski fond s privatnom ponudom upisuje se u
registar fondova pod identifikacijskim brojem PPD057.
5. Izrjeka ovoga rješenja objavit će se u »Narodnim novinama«.

Klasa: UP/I-450-08/06-03/01
Urbroj: 326-102/06-04
Zagreb, 13. travnja 2006.

Predsjednik Uprave
**Ante Samodol**, v. r.

Rješenje, NN 45/2006-1121
## Rješenje kojim se društvu VIRO tvornica šećera d.d. iz Virovitice odobrava objavljivanje podataka iz prospekta pri uvrštenju dionica društva VIRO tvornica šećera d.d. u prvu kotaciju

### NN 45/2006 (24.4.2006.), Rješenje kojim se društvu VIRO tvornica šećera d.d. iz Virovitice odobrava objavljivanje podataka iz prospekta pri uvrštenju dionica društva VIRO tvornica šećera d.d. u prvu kotaciju

# HRVATSKA AGENCIJA ZA NADZOR FINANCIJSKIH USLUGA

**1122**

Temeljem odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« br. 140/05),
Uprava Hrvatske agencije za nadzor financijskih usluga, na zahtjev društva VIRO
TVORNICA ŠEĆERA d.d. Virovitica, M. Gupca 254, zastupanog po društvu Hrvatska
poštanska banka d.d. Zagreb, Jurišićeva 4, u predmetu odobrenja objav­ljivanja
podataka iz prospekta pri uvrštenju dionica društva VIRO TVORNICA ŠEĆERA d.d.
Virovitica u prvu kotaciju, na sjednici održanoj 13. travnja 2006. godine
donijela je

## RJEŠENJE

1. Društvu VIRO TVORNICA ŠEĆERA d.d. Virovitica, M. Gupca 254, odobrava se
objavljivanje podataka iz prospekta pri uvrštenju dionica društva VIRO TVORNICA
ŠEĆERA d.d. Virovitica u prvu kotaciju.
2. Izrjeka ovog rješenja objavit će se u »Narodnim novinama«.

Klasa: UP/I-450-08/06-12/05
Urbroj: 326-103/06-3
Zagreb, 13. travnja 2006.

Predsjednik Uprave
**Ante Samodol**, v. r.

Rješenje, NN 45/2006-1122
## Odluka o osnivanju Konzulata Republike Hrvatske u Talijanskoj Republici, sa sjedištem u Firenzi

### NN 46/2006 (26.4.2006.), Odluka o osnivanju Konzulata Republike Hrvatske u Talijanskoj Republici, sa sjedištem u Firenzi

# PREDSJEDNIK REPUBLIKE HRVATSKE

**1125**

Na temelju odredbe članka 98. stavka 2. Ustava Republike Hrvatske, članka 10.
stavka 5., članka 17. stavka 2. Zakona o vanjskim poslovima (»Narodne novine«,
broj 48/96) i točke I. podtočke 6. Odluke o postupku osnivanja diplomatskih
misija i konzularnih ureda Republike Hrvatske u inozemstvu i postupku
postavljanja i opoziva šefova diplomatskih misija i konzularnih ureda Republike
Hrvatske u inozemstvu od 11. siječnja 2001., 5. srpnja 2001. i 7. travnja 2004.,
te akta predsjednika Vlade Republike Hrvatske, klasa: 018-07/04-01/09, urbroj:
5030109-06-1 od 10. travnja 2006., kojim je predsjednik Vlade Republike Hrvatske
dao prethodni supotpis, donosim

## ODLUKU

### O OSNIVANJU KONZULATA REPUBLIKE HRVATSKE U TALIJANSKOJ REPUBLICI, SA SJEDIŠTEM U FIRENZI

Osniva se Konzulat Republike Hrvatske u Talijanskoj Republici, sa sjedištem u
Firenzi, na čelu s počasnim konzulom i konzularnim ovlastima nad konzularnim
područjem koje obuhvaća teritorij regije Toscane.
Ova Odluka stupa na snagu danom donošenja.

Klasa: 018-07/06-01/01
Urbroj: 71-05-03/1-06-2
Zagreb, 20. travnja 2006.

Predsjednik
Republike Hrvatske
**Stjepan Mesić**, v. r.

Odluka, NN 46/2006-1125
## Odluka o postavljenju Alessandre Fusi za počasnog konzula Republike Hrvatske u Talijanskoj Republici, sa sjedištem u Firenzi

### NN 46/2006 (26.4.2006.), Odluka o postavljenju Alessandre Fusi za počasnog konzula Republike Hrvatske u Talijanskoj Republici, sa sjedištem u Firenzi

# PREDSJEDNIK REPUBLIKE HRVATSKE

**1126**

Na temelju odredbe članka 98. stavka 3. Ustava Republike Hrvatske, članka 24.
Zakona o vanjskim poslovima (»Narodne novine«, broj 48/96) i točke II.a Odluke o
postupku osnivanja diplomatskih misija i konzularnih ureda Republike Hrvatske u
inozemstvu i postupku postavljanja i opoziva šefova diplomatskih misija i
konzularnih ureda Republike Hrvatske u inozemstvu od 11. siječnja 2001., 5.
srpnja 2001. i 7. travnja 2004., a na prijedlog Vlade Republike Hrvatske,
donosim

## ODLUKU

kojom postavljam ALESSANDRU FUSI za počasnog konzula Republike Hrvatske u
Talijanskoj Republici, sa sjedištem u Firenzi i konzularnim ovlastima nad
konzularnim područjem koje obuhvaća teritorij regije Toscane.
Ova Odluka stupa na snagu danom donošenja.

Klasa: 018-07/06-05/02
Urbroj: 71-05-03/1-06-2
Zagreb, 20. travnja 2006.

Predsjednik
Republike Hrvatske
**Stjepan Mesić**, v. r.

Odluka, NN 46/2006-1126
## Odluka o izmjenama i dopunama Odluke o uspostav­ljanju strukture za pregovore o pristupanju Republike Hrvatske Europskoj uniji

### NN 46/2006 (26.4.2006.), Odluka o izmjenama i dopunama Odluke o uspostav­ljanju strukture za pregovore o pristupanju Republike Hrvatske Europskoj uniji

# VLADA REPUBLIKE HRVATSKE

**1129**

Na temelju članka 23. stavka 3. i članka 30. stavka 2. Zakona o Vladi Republike
Hrvatske (»Narodne novine«, br. 101/98, 15/2000, 117/2001, 199/2003 i 30/2004),
Vlada Republike Hrvatske je na sjed­nici održanoj 20. travnja 2006. godine
donijela

## ODLUKU

### O IZMJENAMA I DOPUNAMA ODLUKE O USPOSTAVLJANJU STRUKTURE ZA PREGOVORE O PRISTUPANJU REPUBLIKE HRVATSKE EUROPSKOJ UNIJI

I.

U Odluci o uspostavljanju strukture za pregovore o pristupanju Republike
Hrvatske Europskoj uniji (»Narodne novine«, broj 49/2005) u Dodatku, točke 1.,
3. i 22. mijenjaju se i glase:
»1. Poglavlje pregovora – pravne stečevine Europske unije Sloboda kretanja roba:
nositelj – Ministarstvo gospodarstva, rada i poduzetništva;
sunositelji – Ministarstvo mora, turizma, prometa i razvitka, Ministarstvo
poljoprivrede, šumarstva i vodnog gospodarstva, Ministarstvo zdravstva i
socijalne skrbi, Ministarstvo znanosti, obrazovanja i športa, Ministarstvo
zaštite okoliša, prostornog uređenja i graditeljstva, Ministarstvo unutarnjih
poslova, Ministarstvo financija – Carinska uprava, Ministarstvo kulture, Dražvni
zavod za mjeriteljstvo, Hrvatski zavod za norme, Hrvatska akreditacijska
agencija, Hrvatski mjeriteljski institut, Agencija za lijekove i medicinske proi­zvode,
Državni inspektorat.«.
»3. Poglavlje pregovora – pravne stečevine Europske unije Pravo poslovnog
nastana i sloboda pružanja usluga:
nositelj – Ministarstvo pravosuđa;
sunositelj – Ministarstvo financija, Ministarstvo gospodarstva, rada i
poduzetništva, Ministarstvo mora, turizma, prometa i razvitka, Ministarstvo
znanosti, obrazovanja i športa, Ministarstvo zdravstva i socijalne skrbi,
Ministarstvo poljoprivrede, šumarstva i vodnog gospodarstva, Ministarstvo
zaštite okoliša, prostornog uređenja i graditeljstva, Ministarstvo kulture,
Ministarstvo unutarnjih poslova.«.
»22. Poglavlje pregovora – pravne stečevine Europske unije Regionalna politika i
koordinacija strukturnih instrumenata:
nositelj – Središnji državni ured za razvojnu strategiju;
sunositelji – Ministarstvo mora, turizma, prometa i razvitka, Dražvni zavod za
statistiku, Ministarstvo financija, Središnji državni ured za upravu.«.

II.

Ova odluka stupa na snagu danom donošenja, a objavit će se u »Narodnim
novinama«.

Klasa; 910-04/00-03/06
Urbroj: 5030109-06-20
Zagreb, 20. travnja 2006.

Predsjednik
**dr. sc. Ivo Sanader**, v. r.

Odluka, NN 46/2006-1129
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Rješenje o razrješenju predsjednika Upravnog vijeća Hrvatskog zavoda za norme

### NN 46/2006 (26.4.2006.), Rješenje o razrješenju predsjednika Upravnog vijeća Hrvatskog zavoda za norme

# VLADA REPUBLIKE HRVATSKE

**1131**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 7. stavka
5. Uredbe o osnivanju Hrvatskog zavoda za norme (»Narodne novine«, br. 154/2004
i 44/2005), Vlada Republike Hrvatske je na sjednici održanoj 20. travnja 2006.
godine donijela

## RJEŠENJE

### O RAZRJEŠENJU PREDSJEDNIKA UPRAVNOG VIJEĆA HRVATSKOG ZAVODA ZA NORME

Razrješuje se mr. sc. ERIK MOHOROVIĆ dužnosti predsjednika Upravnog vijeća
Hrvatskog zavoda za norme.

Klasa: 080-02/06-02/46
Urbroj: 50304/2-06-01
Zagreb, 20. travnja 2006.

Predsjednik
**dr. sc. Ivo Sanader**, v. r.

Rješenje, NN 46/2006-1131
## Rješenje o imenovanju predsjednika Upravnog vijeća Hrvatskog zavoda za norme

### NN 46/2006 (26.4.2006.), Rješenje o imenovanju predsjednika Upravnog vijeća Hrvatskog zavoda za norme

# VLADA REPUBLIKE HRVATSKE

**1132**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i članka 7. stavka
3. Uredbe o osnivanju Hrvatskog zavoda za norme (»Narodne novine«, br. 154/2004
i 44/2005), Vlada Republike Hrvatske je na sjednici održanoj 20. travnja 2006.
godine donijela

## RJEŠENJE

### O IMENOVANJU PREDSJEDNIKA UPRAVNOG VIJEĆA HRVATSKOG ZAVODA ZA NORME

Imenuje se mr. sc. DRAGUTIN FUNDA predsjednikom Upravnog vijeća Hrvatskog zavoda
za norme.

Klasa: 080-02/06-01/60
Urbroj: 50304/2-06-01
Zagreb, 20. travnja 2006.

Predsjednik
**dr. sc. Ivo Sanader**, v. r.

Rješenje, NN 46/2006-1132
## Rješenje o imenovanju predsjednika i članova Nacionalnog vijeća za informacijsko društvo

### NN 46/2006 (26.4.2006.), Rješenje o imenovanju predsjednika i članova Nacionalnog vijeća za informacijsko društvo

# VLADA REPUBLIKE HRVATSKE

**1133**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004) i točke IV. stavka
4. Odluke o osnivanju Nacionalnog vijeća za informacijsko društvo od 2. rujna
2004. godine, Vlada Republike Hrvatske je na sjednici održanoj 20. travnja 2006.
godine donijela

## RJEŠENJE

### O IMENOVANJU PREDSJEDNIKA I ČLANOVA NACIONALNOG VIJEĆA ZA INFORMACIJSKO DRUŠTVO

1. Imenuje se MIROSLAV KOVAČIĆ predsjednikom Nacionalnog vijeća za informacijsko
društvo.
2. Za članove Nacionalnog vijeća za informacijsko društvo, imenuju se:
– NATAŠA MIKUŠ
– ANTUN PALARIĆ
– MARIO HORVATIĆ
– MILJENKO PAVLAKOVIĆ
– mr. sc. BRANKA ŠULC
– mr. sc. DARKO DVORNIK
– DRAGAN SCHWARZ, dr. med.
– dr. sc. DUBRAVKO SABOLIĆ
– mr. sc. NIVES SANDRI
– akademik LEO BUDIN
– prof. dr. sc. NEVEN VRČEK
– ANA KEGLOVIĆ HORVAT
– DARKO GULIJA.

Klasa: 080-02/06-01/62
Urbroj: 50304/2-06-01
Zagreb, 20. travnja 2006.

Predsjednik
**dr. sc. Ivo Sanader**, v. r.

Rješenje, NN 46/2006-1133
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Rješenje o imenovanju predsjednika, zamjenika predsjednika i članova Nacionalnog povjerenstva za koordinaciju praćenja primjene Zakona o zabrani uporabe, stvaranja zaliha, proizvodnje i prijenosa protupješačkih mina i o njihovom uništenju

### NN 46/2006 (26.4.2006.), Rješenje o imenovanju predsjednika, zamjenika predsjednika i članova Nacionalnog povjerenstva za koordinaciju praćenja primjene Zakona o zabrani uporabe, stvaranja zaliha, proizvodnje i prijenosa protupješačkih mina i o njihovom uništenju

# VLADA REPUBLIKE HRVATSKE

**1134**

Na temelju članka 30. stavka 4. Zakona o Vladi Republike Hrvatske (»Narodne
novine«, br. 101/98, 15/2000, 117/2001, 199/2003 i 30/2004), članka 7. stavka 1.
Zakona o zabrani uporabe, stvaranja zaliha, proizvodnje i prijenosa
protupješačkih mina i o njihovom uništenju (»Narodne novine«, broj 141/2004) i
članka 5. stavka 2. Uredbe o sastavu i načinu rada Nacionalnog povjerenstva za
koordinaciju praćenja primjene Zakona o zabrani uporabe, stvaranja zaliha,
proizvodnje i prijenosa protupješačkih mina i o njihovom uništenju (»Narodne
novine«, broj 25/2006), Vlada Republike Hrvatske je na sjednici održanoj 20.
travnja 2006. godine donijela

## RJEŠENJE

### O IMENOVANJU PREDSJEDNIKA, ZAMJENIKA PREDSJEDNIKA I ČLANOVA NACIONALNOG POVJERENSTVA ZA KOORDINACIJU PRAĆENJA PRIMJENE ZAKONA O ZABRANI UPORABE, STVARANJA ZALIHA, PROIZVODNJE I PRIJENOSA PROTUPJEŠAČKIH MINA I O NJIHOVOM UNIŠTENJU

1. Imenuje se IGOR POKAZ predsjednikom Nacionalnog povjerenstva za koordinaciju
praćenja primjene Zakona o zabrani uporabe, stvaranja zaliha, proizvodnje i
prijenosa protupješačkih mina i o njihovom uništenju.
2. Imenuje se VLADO FUNARIĆ zamjenikom predsjednika Nacionalnog povjerenstva za
koordinaciju praćenja primjene Zakona o zabrani uporabe, stvaranja zaliha,
proizvodnje i prijenosa protupješačkih mina i o njihovom uništenju.
3. Za članove Nacionalnog povjerenstva za koordinaciju praćenja primjene Zakona
o zabrani uporabe, stvaranja zaliha, proizvodnje i prijenosa protupješačkih mina
i o njihovom uništenju, imenuju se:
– MARINA JURIĆ MATEJČIĆ
– NEVEN JURIČIĆ
– ZLATKO ŽIBERT
– prof. dr. sc. DIJANA PLEŠTINA
– ANA MARIJA BEŠKER
– TOMISLAV BAN
– ŽELJKO MALINAC.

Klasa: 080-02/06-01/61
Urbroj: 50304/2-06-01
Zagreb, 20. travnja 2006.

Predsjednik
**dr. sc. Ivo Sanader**, v. r.

Rješenje, NN 46/2006-1134
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Naredba o izmjeni Naredbe o načinu uplaćivanja prihoda proračuna, obveznih doprinosa te prihoda za financiranje drugih javnih potreba u 2006. godini

### NN 46/2006 (26.4.2006.), Naredba o izmjeni Naredbe o načinu uplaćivanja prihoda proračuna, obveznih doprinosa te prihoda za financiranje drugih javnih potreba u 2006. godini

# MINISTARSTVO FINANCIJA

**1136**

Na temelju članka 45. Zakona o platnom prometu u zemlji (»Narodne novine«, broj
117/01), ministar financija izdaje

## NAREDBU

### O IZMJENI NAREDBE O NAČINU UPLAĆIVANJA PRIHODA PRORAČUNA, OBVEZNIH DOPRINOSA TE PRIHODA ZA FINANCIRANJE DRUGIH JAVNIH POTREBA U 2006. GODINI

I.

U Naredbi o izmjeni i dopuni Naredbe o načinu uplaćivanja prihoda proračuna,
obveznih doprinosa te prihoda za financiranje drugih javnih potreba u 2006.
godini (»Narodne novine« broj 41/06) i u prilozima treba izmijeniti sljedeće
brojčane oznake vrste prihoda:
– 5692 treba zamijeniti s 5690,
– 9722 treba zamijeniti s 9725,
– 9739 treba zamijeniti s 9733,
– 9747 treba zamijeniti s 9741,
– 9755 treba zamijeniti s 9750,
– 9763 treba zamijeniti s 9768,
– 1853 treba zamijeniti s 1856.

II.

Ova Naredba stupa na snagu danom objave u »Narodnim novinama«.

Klasa: 401-03/06-01/11
Urbroj: 513-05-02/06-2
Zagreb, 21. travnja 2006.

Ministar financija
**Ivan Šuker, dipl. oec**., v. r.

Naredba, NN 46/2006-1136
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Rješenje o određivanju Klinike za kirurgiju lica, čeljusti i usta Kliničke bolnice Dubrava, Zagreb, "Referentnim centrom Ministarstva zdravstva i socijalne skrbi za kirurgiju tumora lica, čeljusti i usta"

### NN 46/2006 (26.4.2006.), Rješenje o određivanju Klinike za kirurgiju lica, čeljusti i usta Kliničke bolnice Dubrava, Zagreb, "Referentnim centrom Ministarstva zdravstva i socijalne skrbi za kirurgiju tumora lica, čeljusti i usta"

# MINISTARSTVO ZDRAVSTVA I SOCIJALNE SKRBI

**1139**

Ministar zdravstva i socijalne skrbi Republike Hrvatske na temelju članka 107.
stavka 2. Zakona o zdravstvenoj zaštiti (»Narodne novine« broj 121/03 i 48/05),
na prijedlog Nacionalnog zdravstvenog vijeća Ministarstva zdravstva, te na
temelju članka 202. stavak 1. Zakona o općem upravnom postupku (»Narodne novine«
broj 53/91), donosi

## RJEŠENJE

Klinika za kirurgiju lica, čeljusti i usta Kliničke bolnice Dubrava, Zagreb,
određuje se »Referentnim centrom Ministarstva zdravstva i socijalne skrbi za
kirurgiju tumora lica, čeljusti i usta«.

Klasa: UP/I-510-01/02-01/5
Urbroj: 534-07-02/7-05-26
Zagreb, 11. travnja 2006.

Ministar
**doc. dr. sc. Neven Ljubičić**, v. r.

Rješenje, NN 46/2006-1139
## Odluka o visini prosječnog troška s naslova priznate ozljede na radu i profesionalne bolesti za 2005. godinu

### NN 46/2006 (26.4.2006.), Odluka o visini prosječnog troška s naslova priznate ozljede na radu i profesionalne bolesti za 2005. godinu

# HRVATSKI ZAVOD ZA ZDRAVSTVENO OSIGURANJE

**1141**

Na osnovi odredbe članka 18. podstavka 12. Statuta Hrvatskog zavoda za
zdravstveno osiguranje (»Narodne novine« broj, 16/02., 24/02. i 58/03.), a
sukladno članku 4. Pravilnika o pravu obveznika uplate doprinosa na povrat
dijela posebnog doprinosa za slučaj ozljede na radu i profesionalne bolesti
(»Narodne novine« broj, 167/03.) Upravno vijeće Hrvatskog zavoda za zdravstveno
osiguranje na 30. sjednici održanoj 20. travnja 2006. godine, donijelo je

## ODLUKU

### O VISINI PROSJEČNOG TROŠKA S NASLOVA PRIZNATE OZLJEDE NA RADU I PROFESIONALNE BOLESTI ZA 2005. GODINU

Članak 1.

Utvrđuje se da prosječni trošak prava ostvarenih s naslova priznate ozljede na
radu i profesionalne bolesti za osigurane osobe Hrvatskog zavoda za zdravstveno
osiguranje za 2005. godinu iznosi 130,48 kuna.

Članak 2.

Ova Odluka stupa na snagu danom objave u »Narodnim novinama«.

Klasa: 025-04/06-01/139
Urbroj: 338-01-01-06-1
Zagreb, 20. travnja 2006.

Predsjednik
Upravnog vijeća Hrvatskog zavoda
za zdravstveno osiguranje
**prim.
Stjepan Bačić, dr. med**., v. r.

Odluka, NN 46/2006-1141
## Ispravak Uredbe o izmjeni i dopuni Uredbe o carinskoj tarifi za 2006. godinu

### NN 46/2006 (26.4.2006.), Ispravak Uredbe o izmjeni i dopuni Uredbe o carinskoj tarifi za 2006. godinu

**1147**

Nakon izvršenog uspoređivanja s izvornim tekstom utvrđene su tiskarske pogreške
u Uredbi o izmjeni i dopuni Uredbe o Carinskoj tarifi za 2006. godinu,
objavljenog u »Narodnim novinama« broj 37 od 3. travnja 2006. godine, te se daje

## ISPRAVAK

### [UREDBE O IZMJENI I DOPUNI UREDBE O CARINSKOJ TARIFI ZA 2006. GODINU](http://narodne-novine.nn.hr/clanci/sluzbeni/126655.html)

U članku 2. u nazivu tarifne oznake 7326 90 98 10 ispred riječi »ex« umjesto
šest crtica »------«, trebaju stajati četiri crtice »----«.

Urbroj: 50501-06-339
Zagreb, 10. travnja 2006.

Glavna urednica
**Slavica Banić**, v. r.

Uredba, NN 46/2006-1147
## Ispravak Odluke o izmjenama i dopunama Odluke o reviziji financijskih izvješća i poslovnih funkcija banke

### NN 46/2006 (26.4.2006.), Ispravak Odluke o izmjenama i dopunama Odluke o reviziji financijskih izvješća i poslovnih funkcija banke

**1148**

Nakon uspoređivanja s izvornim tekstom utvrđena je pogreška u Odluci o izmjenama
i dopunama Odluke o reviziji financijskih izvješća i poslovnih funkcija banke
koja je objavljena u »Narodnim novinama« broj 29/2006. od 15. ožujka 2006.
godine, te se daje

## ISPRAVAK

### [ODLUKE O IZMJENAMA I DOPUNAMA ODLUKE O REVIZIJI FINANCIJSKIH IZVJEŠĆA I POSLOVNIH FUNKCIJA BANKE](http://narodne-novine.nn.hr/clanci/sluzbeni/126440.html)

U Prilogu Odluke o izmjenama i dopunama Odluke o reviziji financijskih izvješća
i poslovnih funkcija banke obrasci nadzornih izvješća i to:
Izvješće o izloženosti po djelatnostima – obrazac ID1,
Izvješće o kreditnoj izloženosti po rizičnim skupinama – obrazac RS1,
Izvješće o izloženosti prema osobama u posebnom odnosu s bankom – obrazac POB,
Izvješće o ulaganjima u kapital trgovačkih društava – obrazac UKT,
Izvješće o ulaganjima u nekretnine i opremu – obrazac UNO,
Izvješće o promjenama ispravaka vrijednosti plasmana – obrazac PIV1,
Izvješće o koncentraciji obveza po djelatnostima – obrazac KOD,
Izvješće o dioničarima banke s tri i više posto dionica banke i broju zaposlenih
– obrazac PD3,
Izvješće o geografskoj koncentraciji danih kredita i primljenih depozita banke –
obrazac KKD,
Izvješće o izloženosti valutno induciranom kreditnom riziku – obrazac VIKR,
Izvješće o potraživanjima osiguranim kvalitetnim instrumentima – obrazac POK, i
Izvješće o rezervama za opće bankovne rizike – obrazac OBR,
koji su greškom objavljeni u Prilogu, brišu se.

Urbroj: 50501-06-395
Zagreb, 13. travnja 2006.

Glavna urednica
**Slavica Banić**, v. r.

Odluka, NN 46/2006-1148
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Ispravak Odluke o izmjenama i dopunama Odluke o nadzornim izvješćima banaka

### NN 46/2006 (26.4.2006.), Ispravak Odluke o izmjenama i dopunama Odluke o nadzornim izvješćima banaka

**1149**

Nakon uspoređivanja s izvornim tekstom utvrđena je pogreška u Odluci o izmjenama
i dopunama Odluke o nadzornim izvješćima banaka koja je objavljena u »Narodnim
novinama« broj 29/2006. od 15. ožujka 2006. godine, te se daje

## ISPRAVAK

### [ODLUKE O IZMJENAMA I DOPUNAMA ODLUKE O NADZORNIM IZVJEŠĆIMA BANAKA](http://narodne-novine.nn.hr/clanci/sluzbeni/126439.html)

1. U Prilogu Odluke o izmjenama i dopunama Odluke o nadzornim izvješćima banaka
trebaju stajati obrasci nadzornih izvješća i to:
Izvješće o izloženosti po djelatnostima – obrazac ID1,
Izvješće o kreditnoj izloženosti po rizičnim skupinama – obrazac RS1,
Izvješće o izloženosti prema osobama u posebnom odnosu s bankom – obrazac POB,
Izvješće o ulaganjima u kapital trgovačkih društava – obrazac UKT,
Izvješće o ulaganjima u nekretnine i opremu – obrazac UNO,
Izvješće o promjenama ispravaka vrijednosti plasmana – obrazac PIV1,
Izvješće o koncentraciji obveza po djelatnostima – obrazac KOD,
Izvješće o dioničarima banke s tri i više posto dionica banke i broju zaposlenih
– obrazac PD3,
Izvješće o geografskoj koncentraciji danih kredita i primljenih depozita banke –
obrazac KKD,
Izvješće o izloženosti valutno induciranom kreditnom riziku – obrazac VIKR,
Izvješće o potraživanjima osiguranim kvalitetnim instrumentima – obrazac POK, i
Izvješće o rezervama za opće bankovne rizike – obrazac OBR,
koji su greškom objavljeni u Prilogu Odluke o izmjenama i dopunama Odluke o
reviziji financijskih izvješća i poslovnih funkcija banke.
2. U izvješću o kreditnoj izloženosti po rizičnim skupinama – obrazac RS1 –
tekst u recima koji započinju tragovima 1038, 1083, 1084 i 1111 ispravno treba
glasiti:
»1038 – Dospjela potraživanja od državnih trgovačkih društava
1083 – Državna trgovačka društva
1084 – Dospjela potraživanja od državnih trgovačkih društava
1111 – Dospjela potraživanja od državnih trgovačkih društava.«

Urbroj: 50501-06-394
Zagreb, 13. travnja 2006.

Glavna urednica
**Slavica Banić**, v. r.

Odluka, NN 46/2006-1149
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Ispravak Rješenja ZAŠTITE-INSPEKTA d.o.o. iz Nove Gradiške za obavljanje poslova zaštite na radu

### NN 46/2006 (26.4.2006.), Ispravak Rješenja ZAŠTITE-INSPEKTA d.o.o. iz Nove Gradiške za obavljanje poslova zaštite na radu

**1150**

Nakon izvršenja uspoređivanja s izvornim tekstom utvrđene su tiskarske pogreške
u Rješenju o ovlaštenju ZAŠTITE-INSPEKTA d.o.o. iz Nove Gradiške za obavljanje
poslova zaštite na radu, objavljenog u »Narodnim novinama« broj 42 od 18.
travnja 2006. godine, te se daje

## ISPRAVAK

### [RJEŠENJA O OVLAŠTENUJU ZAŠTITE-INSPEKTA d.o.o. IZ NOVE GRADIŠKE ZA OBAVLJANJE POSLOVA ZAŠTITE NA RADU](http://narodne-novine.nn.hr/clanci/sluzbeni/126746.html)

U točki I. stavak 1. podtočka 3) glasi: »ispitivanja strojeva i uređaja s
povećanim opasnostima;«
Dosadašnja podtočka 3) postaje podtočka 4).

Urbroj: 50501-06-403
Zagreb, 26. travnja 2006.

Glavna urednica
**Slavica Banić**, v. r.

Rješenje, NN 46/2006-1150
## Pravilnik o izmjenama i dopunama Pravilnika o obveznim evidencijama za obračun koncesijske naknade u casinima i automat-klubovima

### NN 47/2006 (28.4.2006.), Pravilnik o izmjenama i dopunama Pravilnika o obveznim evidencijama za obračun koncesijske naknade u casinima i automat-klubovima

# MINISTARSTVO FINANCIJA

**1151**

Na temelju članka 39. stavak 3. Zakona o priređivanju igara na sreću i nagradnih
igara (»Narodne novine«, br. 83/02, 149/02), ministar financija donosi

## PRAVILNIK

### O IZMJENAMA I DOPUNAMA PRAVILNIKA O OBVEZNIM EVIDENCIJAMA ZA OBRAČUN KONCESIJSKE NAKNADE U CASINIMA I AUTOMAT-KLUBOVIMA

Članak 1.

U Pravilniku o obveznim evidencijama za obračun koncesijske naknade u casinima i
automat-klubovima (»Narodne novine«, br. 43/03) u članku 16. iza stavka 2.
dodaju se stavci 3., 4. i 5. koji glase:
(3) Prije podnošenja zahtjeva za otvaranje casina ili automat-kluba, koncesionar
je dužan dostaviti podatke o lokaciji na kojoj namjerava priređivati igre na
sreću, radi dobivanja prethodnog mišljenja Ministarstva financija. Navedeni
podaci moraju sadržavati mjesto i adresu poslovnog prostora s tlocrtom, te
izjavu o lokaciji ustanova i objekata navedenih u stavku 4. ovoga Pravilnika u
blizini poslovnog prostora.
(4) Prethodno mišljenje Ministarstvo financija izdaje za određenu lokaciju
poslovnog prostora uzimajući u obzir prostornu raspoređenost casina odnosno
automat-klubova na određenom području te udaljenost poslovnog prostora od
odgojno-obrazovnih i vjerskih objekata, koja ne može biti manja od 200 m.
(5) Ukoliko koncesionar namjerava otvoriti casino ili automat-klub u objektu
koji služi i za stanovanje dužan je uz zahtjev priložiti suglasnost predstavnika
stanara.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 461-01/05-01/268
Urbroj: 513-07-21-07/06-01
Zagreb, 6. travnja 2006.

Ministar financija
**Ivan Šuker**, v. r.

Pravilnik, NN 47/2006-1151
## Pravilnik o izmjenama i dopunama Pravilnika o uvjetima tehničke ispravnosti automata i stolova za igre na sreću

### NN 47/2006 (28.4.2006.), Pravilnik o izmjenama i dopunama Pravilnika o uvjetima tehničke ispravnosti automata i stolova za igre na sreću

# MINISTARSTVO FINANCIJA

**1152**

Na temelju članka 60. stavka 1. Zakona o priređivanju igara na sreću i nagradnih
igara (»Narodne novine«, br. 83/02 i 149/02), ministar financija donosi

## PRAVILNIK

### O IZMJENAMA I DOPUNAMA PRAVILNIKA O UVJETIMA TEHNIČKE ISPRAVNOSTI AUTOMATA I STOLOVA ZA IGRE NA SREĆU

Članak 1.

U Pravilniku o uvjetima tehničke ispravnosti automata i stolova za igre na sreću
(»Narodne novine«, br. 77/03, 110/03 – u daljnjem tekstu: Pravilnik) u članku 6.
stavak 2. riječi »tri godine« zamjenjuju se riječima: »četiri godine«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 461-01/06-01/139
Urbroj: 513-07-21-07/06-01
Zagreb, 11. travnja 2006.

Ministar financija
**Ivan Šuker**, v. r.

Pravilnik, NN 47/2006-1152
## Rješenje o ovlaštenju Agencije za razvoj i kontrolu sigurnosti d.o.o. iz Osijeka za obavljanje poslova zaštite na radu

### NN 47/2006 (28.4.2006.), Rješenje o ovlaštenju Agencije za razvoj i kontrolu sigurnosti d.o.o. iz Osijeka za obavljanje poslova zaštite na radu

# MINISTARSTVO GOSPODARSTVA, RADA I PODUZETNIŠTVA

**1153**

Na zahtjev AGENCIJE ZA RAZVOJ I KONTROLU SIGURNOSTI d.o.o. iz Osijeka, Kneza
Trpimira 12, a temeljem članka 91. stavka 4. Zakona o zaštiti na radu (»Narodne
novine«, broj 59/96, 94/96 i 114/03) i članka 16. stavka 1. Pravilnika o
uvjetima pod kojima pravne osobe mogu obavljati poslove zaštite na radu
(»Narodne novine«, broj 114/02 i 126/03), ministar gospodarstva, rada i
poduzetništva donosi

## RJEŠENJE

I.

AGENCIJA ZA RAZVOJ I KONTROLU SIGURNOSTI d.o.o. iz Osijeka, Kneza Trpimira 12,
ispunjava uvjete za obavljanje poslova zaštite na radu, te se ovlašćuje da u
okviru svoje djelatnosti može obavljati sljedeće poslove:
1) izrada procjena opasnosti;
2) osposobljavanja radnika za rad na siguran način;
3) ispitivanja strojeva i uređaja s povećanim opasnostima;
4) ispitivanja u radnom okolišu:
4.1. ispitivanja fizikalnih čimbenika;
4.2. ispitivanja kemijskih čimbenika.
O obavljenim ispitivanjima, navedeno društvo je ovlašteno izdavati isprave.

II.

Poslove iz točke I. ovog rješenja navedeno društvo može obav­ljati dok ispunjava
propisane uvjete, a o svim promjenama koje se odnose na ispunjavanje uvjeta
društvo je obvezno obavijestiti ovo ministarstvo u roku od 15 dana od dana
nastale promjene.

III.

Ovo rješenje objavit će se u »Narodnim novinama«.

Klasa: UP/I-116-01/06-04/02
Urbroj: 526-08-03/2-06-6
Zagreb, 25. travnja 2006.

p.o. Državna tajnica
**Vera Babić, dipl. iur**., v. r.

Rješenje, NN 47/2006-1153
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Pravilnik o osposobljavanju službenika Ministarstva unutarnjih poslova za vozače motornih vozila i načinu polaganja vozačkih ispita

### NN 48/2006 (2.5.2006.), Pravilnik o osposobljavanju službenika Ministarstva unutarnjih poslova za vozače motornih vozila i načinu polaganja vozačkih ispita

# MINISTARSTVO UNUTARNJIH POSLOVA

**1160**

Na temelju članka 210. stavka 1. Zakona o sigurnosti prometa na cestama
(»Narodne novine«, br. 105/04.) ministar unutarnjih poslova donosi

## PRAVILNIK

### O OSPOSOBLJAVANJU SLUŽBENIKA MINISTARSTVA UNUTARNJIH POSLOVA ZA VOZAČE MOTORNIH VOZILA I NAČINU POLAGANJA VOZAČKIH ISPITA

Članak 1.

Ovim Pravilnikom propisuju se uvjeti i način osposobljavanja službenika
Ministarstva unutarnjih poslova (u daljnjem tekstu: kandidati) za vozače
pojedine kategorije vozila te uvjeti i način organiziranja, provođenja i
polaganja vozačkog ispita djelatnika.

Članak 2.

Osposobljavanje kandidata za vozače i polaganje vozačkih ispita provodi se
sukladno propisima kojima se uređuje osposobljavanje kandidata za vozače
motornih vozila te polaganje vozačkih ispita, osim odredaba koje se odnose na
osnivanje i rad autoškola.

Članak 3.

Osposobljavanje kandidata za vozače A1, A, B, C1, C i M kategorije vozila i
polaganje vozačkih ispita obavlja se u Policijskoj akademiji.
Iznimno od stavka 1. ovog članka osposobljavanje kandidata za vozače i polaganje
vozačkih ispita može se obavljati i izvan sjedišta Policijske akademije.

Članak 4.

Pored propisanog programa osposobljavanja kandidata za vozače i polaganja
vozačkih ispita Policijska akademija može provoditi i posebne programe
osposobljavanja koje odobrava ministar unutarnjih poslova.

Članak 5.

Vozački ispit polaže se pred Ispitnim povjerenstvom.
Ispitno povjerenstvo sastoji se od predsjednika i dva člana.
Predsjednika i članove povjerenstva iz stavka 1. ovog članka imenuje ministar
unutarnjih poslova, odnosno osoba koju on ovlasti.

Članak 6.

Uspjeh kandidata ocjenjuje se ocjenom: zadovoljava ili ne zadovoljava.

Članak 7.

Kandidat koji nije zadovoljan ocjenom ima pravo prigovora predsjedniku Ispitnog
povjerenstva odmah nakon završenog ispita.
O prigovoru kandidata predsjednik Ispitnog povjerenstva sastavit će službenu
zabilješku.
O prigovoru iz stavka 1. ovog članka odlučuje predsjednik Ispitnog
povjerenstva, najkasnije sat vremena od trenutka ulaganja prigovora.

Članak 8.

Protiv odluke predsjednika Ispitnog povjerenstva kandidat ima pravo podnijeti
žalbu načelniku Policijske akademije u roku od dva dana od dana donošenja odluke
o prigovoru.
O žalbi kandidata načelnik Policijske akademije odlučuje rješenjem u roku od
osam dana od dana podnošenja žalbe.

Članak 9.

Kandidatu koji je položio vozački ispit izdaje se uvjerenje o položenom vozačkom
ispitu.

Članak 10.

Stupanjem na snagu ovog Pravilnika prestaje važiti Pravilnik o osposobljavanju
djelatnika MUP-a za vozače vozila na motorni pogon i načinu polaganja vozačkih
ispita (»Narodne novine«, broj: 12/93.).

Članak 11.

Ovaj Pravilnik stupa na snagu osmog dana od dana objave u »Narodnim novinama«.

Broj: 511-01-52-18083/1-2006.
Zagreb, 24. travnja 2006.

Ministar
**Ivica Kirin**, v.
r.

Pravilnik, NN 48/2006-1160
## Rješenje o ovlaštenju Učilišta za srednjoškolsko obrazovanje Magistra vitae iz Zagreba za obavljanje poslova zaštite na radu

### NN 48/2006 (2.5.2006.), Rješenje o ovlaštenju Učilišta za srednjoškolsko obrazovanje Magistra vitae iz Zagreba za obavljanje poslova zaštite na radu

# MINISTARSTVO GOSPODARSTVA, RADA I PODUZETNIŠTVA

**1161**

Na zahtjev Učilišta za srednjoškolsko obrazovanje MAGISTRA VITAE iz Zagreba,
Kruge 48, a temeljem članka 91. stavka 4. Zakona o zaštiti na radu (»Narodne
novine«, broj 59/96, 94/96 i 114/03) i članka 16. stavka 1. Pravilnika o
uvjetima pod kojima pravne osobe mogu obavljati poslove zaštite na radu
(»Narodne novine«, broj 114/02 i 126/03), ministar gospodarstva, rada i
poduzetništva donosi

## RJEŠENJE

I.

Učilište za srednjoškolsko obrazovanje MAGISTRA VITAE iz Zagreba, Kruge 48,
ispunjava uvjete za obavljanje poslova zaštite na radu, te se ovlašćuje da u
okviru svoje djelatnosti može obavljati sljedeće poslove:
1) izrada procjena opasnosti;
2) osposobljavanja radnika za rad na siguran način;
3) ispitivanja strojeva i uređaja s povećanim opasnostima;
4) ispitivanja u radnom okolišu:
4.1. ispitivanja fizikalnih čimbenika.
O obavljenim ispitivanjima, navedena ustanova je ovlaštena izdavati isprave.

II.

Poslove iz točke I. ovog rješenja navedena ustanova može obavljati dok ispunjava
propisane uvjete, a o svim promjenama koje se odnose na ispunjavanje uvjeta
ustanova je obvezna obavijestiti ovo ministarstvo u roku od 15 dana od dana
nastale promjene.

III.

Ovo rješenje objavit će se u »Narodnim novinama«.

Klasa: UP/I-116-01/06-04/03
Urbroj: 526-08-03/2-06-7
Zagreb, 26. travnja 2006.

p.o. Državna tajnica
**Vera Babić, dipl. iur**., v. r.

Rješenje, NN 48/2006-1161
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Rješenje o skraćenju lovostaje smeđeg medvjeda (Ursus arctos L.)

### NN 48/2006 (2.5.2006.), Rješenje o skraćenju lovostaje smeđeg medvjeda (Ursus arctos L.)

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**1162**

Na temelju članka 62. točke 1. Zakona o lovstvu (»Narodne novine« broj: 140/05.)
i prijedloga Nacionalnog povjerenstva za izradu i provedbu Akcijskog plana
gospodarenja smeđim medvjedom u Republici Hrvatskoj u 2006. godini, Ministarstvo
poljoprivrede, šumarstva i vodnoga gospodarstva, donosi

## RJEŠENJE

1. Lovostaja smeđeg medvjeda (*Ursus arctos L*.) propisana Pravilnikom o lovostaji
(»Narodne novine«, broj: 155/05.), skraćuje se na način da je istog u 2006.
godini zabranjeno loviti od 16. svibnja do 30. rujna i od 16. do 31. prosinca
2006.
2. Ovo Rješenje objavit će se u »Narodnim novinama«.

Klasa: 323-01/06-01/190
Urbroj: 525-13-06-1
Zagreb, 14. travnja 2006.

Ministar
**Petar Čobanković**, v. r.

Rješenje, NN 48/2006-1162
## Odluka o izmjeni Odluke o načinu osiguravnja i raspolaganja sredstvima dopunskog zdravstvenog osiguranja

### NN 48/2006 (2.5.2006.), Odluka o izmjeni Odluke o načinu osiguravnja i raspolaganja sredstvima dopunskog zdravstvenog osiguranja

# HRVATSKI ZAVOD ZA ZDRAVSTVENO OSIGURANJE

**1163**

Na osnovi članka 94. stavka 2. Zakona o zdravstvenom osiguranju (»Narodne
novine«, broj 94/01., 88/02., 149/02., 117/03., 30/04., 177/04 i 90/05.) i
članka 20. stavka 1. podstavka 5. Statuta Hrvatskog zavoda za zdravstveno
osiguranje (»Narodne novine«, broj 16/02., 24/02. i 58/03.) Upravno vijeće
Hrvatskog zavoda za zdravstveno osiguranje na 10. izvanrednoj sjednici održanoj
24. travnja 2006. godine donijelo je

## ODLUKU

### O IZMJENI ODLUKE O NAČINU OSIGURAVANJA I RASPOLAGANJA SREDSTVIMA DOPUNSKOG ZDRAVSTVENOG OSIGURANJA

Članak 1.

U Odluci o načinu osiguravanja i raspolaganja sredstvima dopunskog zdravstvenog
osiguranja (»Narodne novine« broj 198/03., 142/04., 125/05. i 30/06.) u članku
12. stavku 1. iza riječi: »obračunom« dodaju se riječi: »i naplatom«, a riječi:
»1,5 % ugovorene premije s popustom« zamjenjuju se riječima: »iznos od 20,00
kuna.«

Članak 2.

Ova Odluka stupa na snagu osmoga dana od dana objave u »Narodnim novinama«.

Klasa: 025-04/06-01/163
Urbroj: 338-01-01-06-1
Zagreb, 24. travnja 2006.

Predsjednik
Upravnog vijeća Hrvatskog zavoda
za zdravstveno osiguranje
**prim.
Stjepan Bačić, dr. me**d., v. r.

Odluka, NN 48/2006-1163
## Pravila o izmjenama i dopunama Pravila uspostavljanja i provođenja dopunskog zdravstvenog osiguranja

### NN 48/2006 (2.5.2006.), Pravila o izmjenama i dopunama Pravila uspostavljanja i provođenja dopunskog zdravstvenog osiguranja

# HRVATSKI ZAVOD ZA ZDRAVSTVENO OSIGURANJE

**1164**

Na osnovi članka 81. stavka 2. Zakona o zdravstvenom osiguranju (»Narodne
novine« broj 94/01., 88/02., 149/02., 117/03., 30/04., 177/04. i 90/05.) i
članka 20. podstavka 1. Statuta Hrvatskog zavoda za zdravstveno osiguranje
(»Narodne novine«, broj 16/02., 24/02. i 58/03.) Upravno vijeće Hrvatskog zavoda
za zdravstveno osiguranje na 10. izvanrednoj sjednici održanoj 24. travnja 2006.
godine, donijelo je

## PRAVILA

### O IZMJENAMA I DOPUNAMA PRAVILA USPOSTAVLJANJA I PROVOĐENJA DOPUNSKOG ZDRAVSTVENOG OSIGURANJA

Članak 1.

U Pravilima uspostavljanja i provođenja dopunskog zdravstvenog osiguranja
(»Narodne novine« broj 47/02., 76/02., 2/03., 11/03., 106/04., 51/05. i 26/06.)
u članku 2. stavku 2. riječi: »godine dana« zamjenjuju se riječima: »šest
mjeseci«.

Članak 2.

U članku 5. stavku 4. riječi: »u narančastoj boji« brišu se, a tiskanica police
zamjenjuje novom tiskanicom koja je sastavni dio ovih Pravila.

Članak 3.

U članku 8. stavku 3. u podstavku 9. riječi »iznos godišnje premije« zamjenjuju
se riječima »iznos šestomjesečne premije«.
Tiskanice ponude za sklapanje ugovora o dopunskom zdravstvenom osiguranju i
ponude za sklapanje ugovora o poslovnoj suradnji u dopunskom zdravstvenom
osiguranju iz stavka 5. zamjenjuju se novim tiskanicama koje su sastavni dio
ovih Pravila.

Članak 4.

Iza članka 15. dodaje se članak 15.a. koji glasi:

»Članak 15a

Zavod tijekom osiguravateljnog razdoblja, odnosno za vrijeme trajanja
sklopljenih ugovora/polica o dopunskom zdravstvenom osiguranju ima pravo
promijeniti Opće uvjete ugovora o dopunskom zdravstvenom osiguranju, ako se
promijene zakonski i drugi propisi osnovom kojih Zavod provodi i ugovara
dopunsko zdravstveno osiguranje pa u skladu s izmijenjenim odredbama raskida
postojeće ugovore/police, ili nastavlja njihovu primjenu.«

Članak 6.

Ova Pravila stupaju na snagu danom objave u »Narodnim novinama«, a primjenjuju
se od 1. svibnja 2006. godine.

Klasa: 025-04/06-01/144
Urbroj: 338-01-01-06-1
Zagreb, 24. travnja 2006.

Predsjednik
Upravnog vijeća Hrvatskog zavoda
za zdravstveno osiguranje
**prim.
Stjepan Bačić, dr. med**., v. r.

![](dodatni/145606.gif)
![](dodatni/145607.gif)
![](dodatni/145608.gif)
![](dodatni/145609.gif)
![](dodatni/145610.gif)
![](dodatni/145611.gif)

Ostalo, NN 48/2006-1164
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Izmjena Popisa davatelja poštanskih i kurirskih usluga

### NN 48/2006 (2.5.2006.), Izmjena Popisa davatelja poštanskih i kurirskih usluga

# VIJEĆE ZA POŠTANSKE USLUGE

**1165**

Vijeće za poštanske usluge, na temelju članka 29. stavka 6. Zakona o pošti
(»Narodne novine«, broj 172/03, 15/04 i 92/05), objavljuje

## IZMJENU

### POPISA DAVATELJA POŠTANSKIH I KURIRSKIH USLUGA (»Narodne novine«, broj 39/05, 120/05, 151/05, 02/06, 09/06, 30/06, 35/06 i 39/06).

U Popisu davatelja poštanskih i kurirskih usluga (»Narodne novine«, broj 39/05,
120/05, 151/05, 02/06, 09/06, 30/06, 35/06 i 39/06), svi podaci pod rednim
brojem 8. (Libertas Regis d.o.o) brišu se.

Predsjednica Vijeća
**Terezija Benčić, dipl. oec**., v. r.

Izmjene i dopune, NN 48/2006-1165
## Odluka o osnivanju Veleposlanstva Republike Hrvatske u Alžirskoj Narodnoj Demokratskoj Republici, sa sjedištem u Alžiru

### NN 49/2006 (3.5.2006.), Odluka o osnivanju Veleposlanstva Republike Hrvatske u Alžirskoj Narodnoj Demokratskoj Republici, sa sjedištem u Alžiru

# PREDSJEDNIK REPUBLIKE HRVATSKE

**1178**

Na temelju odredbe članka 98. stavka 2. Ustava Republike Hrvatske, članka 10.
stavka 5., članka 17. stavka 2. Zakona o vanjskim poslovima (»Narodne novine«,
broj 48/96) i točke I. podtočke 6. Odluke Vlade Republike Hrvatske o postupku
osnivanja diplomatskih misija i konzularnih ureda Republike Hrvatske u
inozemstvu i postupku postavljanja i opoziva šefova diplomatskih misija i
konzularnih ureda Republike Hrvatske u inozemstvu od 11. siječnja 2001., 5.
srpnja 2001. i 7. travnja 2004., te akta predsjednika Vlade Republike Hrvatske,
klasa: 018-07/06-01/02, urbroj: 5030109-06-3 od 20. travnja 2006., kojim je
predsjednik Vlade Republike Hrvatske dao prethodni supotpis, donosim

## ODLUKU

### O OSNIVANJU VELEPOSLANSTVA REPUBLIKE HRVATSKE U ALŽIRSKOJ NARODNOJ DEMOKRATSKOJ REPUBLICI, SA SJEDIŠTEM U ALŽIRU

Osniva se Veleposlanstvo Republike Hrvatske u Alžirskoj Narodnoj Demokratskoj
Republici, sa sjedištem u Alžiru, na čelu s izvanrednim i opunomoćenim
veleposlanikom.
Ova Odluka stupa na snagu danom donošenja.

Klasa: 018-07/06-01/04
Urbroj: 71-05-03/1-06-2
Zagreb, 26. travnja 2006.

Predsjednik
Republike Hrvatske
**Stjepan Mesić**, v. r.

Odluka, NN 49/2006-1178
## Odluka o postavljenju Viorelisa I. Karagiannisa za počasnog konzula Republike Hrvatske u Helenskoj Republici sa sjedištem u Solunu

### NN 49/2006 (3.5.2006.), Odluka o postavljenju Viorelisa I. Karagiannisa za počasnog konzula Republike Hrvatske u Helenskoj Republici sa sjedištem u Solunu

# PREDSJEDNIK REPUBLIKE HRVATSKE

**1179**

Na temelju odredbe članka 98. stavka 3. Ustava Republike Hrvatske, članka 24.
Zakona o vanjskim poslovima (»Narodne novine«, broj 48/96) i točke II.a Odluke o
postupku osnivanja diplomatskih misija i konzularnih ureda Republike Hrvatske u
inozemstvu i pos­tupku postavljanja i opoziva šefova diplomatskih misija i
konzularnih ureda Republike Hrvatske u inozemstvu od 11. siječnja 2001., 5.
srpnja 2001. i 7. travnja 2004., a na prijedlog Vlade Republike Hrvatske,
donosim

## ODLUKU

kojom postavljam VIORELISA I. KARAGIANNISA za počasnog konzula Republike
Hrvatske u Helenskoj Republici, sa sjedištem u Solunu i konzularnim ovlastima
nad konzularnim područjem koje obuhvaća regije Istočna Makedonija – Trakija,
Središnja Makedonija i Zapadna Makedonija.
Ova Odluka stupa na snagu danom donošenja.

Klasa: 018-07/06-05/03
Urbroj: 71-05-03/1-06-2
Zagreb, 26. travnja 2006.

Predsjednik
Republike Hrvatske
**Stjepan Mesić**, v. r.

Odluka, NN 49/2006-1179